<classify> Akizungumza na gazeti hili, Mwenyekiti wa Coastal Union, Ahmed Twaha amesema wanapinga uamuzi huo, lakini hawana njia nyingine kuepukana nao.Alisema uamuzi wa kamati hiyo ulikuwa wa kuibeba Yanga na kwamba wamedhulumiwa haki yao kwa sababu mwamuzi ndiye aliyesababisha mchezo kuvunjika.Kamayi hakututendea haki, kwanza hatujui wametumia kanuni zipi katika kutoa maamuzi hayo, lakini kingine kama mwamuzi amefungiwa ni wazi yeye ndiye mwenye tatizo na siyo Coastal, alisema Twaha, ingawa hakuweka wazi kama watakata rufani katika kamati nyingine za juu au la.Juzi Kamati ya Mashindano ilisema Coastal Union imepoteza mechi ya Nusu Fainali ya Kombe la FA ambalo pia hujulikana kama Azam Sports Federation Cup ASFC baada ya mashabiki wake kuwa chanzo cha mwamuzi kuvunja mchezo huo uliofanyika kwenye Uwanja wa Mkwakwani, Tanga.Wakati mechi hiyo inavunjwa, Yanga ilikuwa ikiongoza kwa mabao 2-1.Coastal Union pia imepigwa faini ya Sh 2,000,000 kutokana na vitendo vya vurugu za mashabiki wake wakati wa mechi hiyo.Pia mwamuzi wa mchezo huo Abdallah Kambuzi amefungiwa mwaka mmoja wakati Mwamuzi Msaidizi namba mbili Charles Simon ameondolewa kwenye ratiba ya waamuzi na Yanga imepigwa faini ya Sh 500,000 kutoingia vyumbani kwenye mechi hiyo.  <topic>: MICHEZO 